Document ID: 31985R2850

KOMISSION ASETUS (ETY) N:o 2850/85,
annettu 11 päivänä lokakuuta 1985,
pöytäviinin, rypälemehun, tiivistetyn rypälemehun ja puhdistetun tiivistetyn rypälemehun varastointisopimuksista annetun asetuksen (ETY) N:o 1059/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(1), sellaisena kuin se on viimeksi muutettuna asetuksella (ETY) N:o 798/85(2), ja erityisesti sen 7 artiklan 4 kohdan,
sekä katsoo, että
asetuksen (ETY) N:o 337/79 7 artiklan 4 kohdassa säädetään, että voidaan tehdä päätös siitä, että pitkäaikaisessa varastointisopimuksessa tarkoitettuja rypälemehuja voidaan jalostaa kokonaan tai osittain tiivistetyiksi rypälemehuiksi taikka puhdistetuiksi tiivistetyiksi rypälemehuiksi sopimuksen voimassaoloaikana; komission asetuksen (ETY) N:o 1059/83(3), sellaisena kuin se on viimeksi muutettuna asetuksella (ETY) N:o 1997/84(4), 10 artiklan 1 kohdassa sallitaan tämä jalostaminen,
olisi tarkennettava, että tiivistettyjen rypälemehujen jalostaminen puhdistetuiksi tiivistetyiksi rypälemehuiksi on samoin sallittua, jos tiivistetty rypälemehu on puhdistetun tiivistetyn rypälemehun valmistuksen välimuoto, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1059/83 10 artiklan 1 kohtaan alakohta seuraavasti:
"Tiivistetyille rypälemehuille pitkäaikaisen varastointisopimuksen tehneet tuottajat voivat jalostaa osittain tai kokonaan nämä tuotteet puhdistetuiksi tiivistetyiksi rypälemehuiksi sopimuksen voimassaoloajan kuluessa."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 1985.

Labels: 3
11
17
6